Source: https://www.juridice.ro/471050/intrebare-preliminara-cu-privire-la-conditiile-pentru-scutirea-de-plata-tva-a-unei-persoane-impozabile.html
Timestamp: 2019-08-23 22:16:58+00:00

Document:
JURIDICE.ro » Întrebare preliminară cu privire la condițiile pentru scutirea de plata TVA a unei persoane impozabile. UPDATE: hotărârea CJUE (dreptul UE se opune)
05.03.2018 | Mihaela MAZILU-BABEL, Adina MIHALACHE
05 martie 2018: Curtea declară:
Articolul 131, articolul 146 alineatul (1) litera (b), precum și articolele 147 și 273 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretate în sensul că se opun unei reglementări naționale potrivit căreia, în cadrul unei livrări la export de bunuri transportate în bagajele personale ale călătorilor, este necesar ca vânzătorul persoană impozabilă să fi realizat o cifră de afaceri minimă în cursul exercițiului financiar anterior sau ca acesta să fi încheiat un contract cu un operator autorizat să efectueze rambursarea taxei pe valoarea adăugată către călători, în condițiile în care simpla nerespectare a acestor condiții are drept consecință privarea sa definitivă de scutirea aferentă acestei livrări. (s.n. – M.M.-B.)
04 octombrie 2016: Judecătorul polonez se întreabă cu privire la excepțiile de la scutirea de TVA (C-307/16 Pieńkowski)
2. reglementare națională potrivit căreia scutirea nu se aplică în cazul unei persoane impozabile care:
2.1. în anul precedent, nu a atins plafonul de venituri care reprezintă o condiție pentru scutire
2.2. și care nici nu a încheiat un contract cu un operator economic autorizat să ramburseze călătorilor TVA-ul
3. necesitatea de a afla dacă dreptul Uniunii se opune unei atare reglementări naționale
Dispoziții incidente invocate: articolul 146 alineatul (1) litera (b), articolul 147, articolul 131 și articolul 273 din Directiva 2006/112/CE privind sistemul comun al taxei pe valoarea adăugată
Corespondențe pentru România detectate: articolul 294 alineatul (1) litera (b) din Legea nr. 227/2015 privind Codul fiscal, modificată și completată prin Ordonanța de urgență nr. 41/2015, Ordonanța de urgență nr. 57/2015, Ordonanța de urgență nr. 50/2015, Legea nr. 358/2015, Ordonanța de urgență nr. 8/2016, Ordonanța de urgență nr. 32/2016, Legea nr. 57/2016 și Ordonanța de urgență nr. 46/2016
Art. 294: Scutiri pentru exporturi sau alte operaţiuni similare, pentru livrări intracomunitare şi pentru transportul internaţional şi intracomunitar
b) livrările de bunuri expediate sau transportate în afara Uniunii Europene de către cumpărătorul care nu este stabilit în România sau de altă persoană în contul său, cu excepţia bunurilor transportate de cumpărătorul însuşi şi care sunt folosite la echiparea ori alimentarea ambarcaţiunilor şi a avioanelor de agrement sau a oricărui altui mijloc de transport de uz privat. Este scutită, de asemenea, şi livrarea de bunuri care sunt transportate în bagajul personal al călătorilor care nu sunt stabiliţi în Uniunea Europeană, dacă sunt îndeplinite următoarele condiţii:
(i) călătorul nu este stabilit în Uniunea Europeană, respectiv adresa sau domiciliul permanent nu este în interiorul Uniunii Europene. Adresa sau domiciliul permanent înseamnă locul specificat astfel în paşaport, carte de identitate sau în alt document recunoscut ca document de identitate de către Ministerul Afacerilor Interne;
(ii) bunurile sunt transportate în afara Uniunii Europene înainte de sfârşitul celei de-a treia luni ce urmează lunii în care are loc livrarea;
(iii) valoarea totală a livrării, plus TVA, este mai mare decât echivalentul în lei a 175 euro, stabilit anual prin aplicarea cursului de schimb obţinut în prima zi lucrătoare din luna octombrie şi valabil de la data de 1 ianuarie a anului următor;
(iv) dovada exportului se va face prin factură sau alt document care ţine locul acesteia, purtând avizul biroului vamal la ieşirea din Uniunea Europeană;
Aflaţi mai mult despre Adina Mihalache, C-307/16, călător, Codul fiscal, Directiva TVA, exceptii de la exceptie, Mihaela Mazilu-Babel, scutire TVA
Au fost scrise până acum 2 de comentarii cu privire la articolul “Întrebare preliminară cu privire la condițiile pentru scutirea de plata TVA a unei persoane impozabile. UPDATE: hotărârea CJUE (dreptul UE se opune)”
10.09.2017 la 22:10
„Dispozițiile articolului 146 alineatul (1) litera (b), ale articolului 147 și ale articolelor 131 și 273 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată, precum și principiul neutralității fiscale trebuie interpretate în sensul că se opun unor reglementări naționale care exclud aplicarea scutirii în cazul unei persoane impozabile care nu îndeplinește condiția de a fi atins plafonul minim al cifrei de afaceri în anul fiscal precedent sau care nu a încheiat un contract cu un operator economic autorizat să ramburseze călătorilor TVA‑ul.”
01.03.2018 la 01:15
Curtea declară că dreptul UE se opune:

References: Articolul 131
 articolul 146
 articolul 146
 articolul 147
 articolul 131
 articolul 273
 articolul 294